ΔΕΛΤΙΟ ΑΠΟΤΥΠΩΣΗΣ ΔΙΑΔΙΚΑΣΙΑΣ ΜΕ ΘΕΜΑ:

ΑΝΑΓΝΩΡΙΣΗ ΠΡΟΫΠΗΡΕΣΙΑΣ ΚΑΘΗΓΗΤΩΝ/ΛΕΚΤΟΡΩΝ
Το προσχέδιο της διαδικασίας είναι δομημένο ως εξής:

1. Κανονική ροή: Προϋπηρεσία που εξετάζεται/αναγνωρίζεται απευθείας από το αρμόδιο Περιφερειακό Τμήμα Διοικητικών Υποθέσεων: 

(Α) η προϋπηρεσία σε φορείς του ελληνικού δημοσίου με σχέση εξαρτημένης εργασίας δημοσίου ή ιδιωτικού δικαίου αορίστου χρόνου, 
(Β) η διδακτική & ερευνητική προϋπηρεσία σε δημόσια ΑΕΙ ή ΤΕΙ ή σε ερευνητικά κέντρα διεθνούς κύρους (ΝΠΔΔ) στην Ελλάδα ή σε ομοταγή ΑΕΙ ή σε ερευνητικά κέντρα διεθνούς κύρους σε χώρα μέλος της Ευρωπαϊκής Ένωσης,

(Γ) η προϋπηρεσία με συμβάσεις μίσθωσης έργου στους Ειδικούς Λογαριασμούς Έρευνας που έχουν συσταθεί στα ΑΕΙ και τα ΤΕΙ της Ελλάδας. 
Σχετική νομοθεσία: 
Για προϋπηρεσία (Α)+(Β): ν.2703/1999, ερμηνευτική εγκύκλιος 15106/33/0092/4-2-2000, άρθρο 15 ν.3205/2003, ερμηνευτική εγκύκλιος 2/72757/0022/31-12-2003, άρθρο 22 ν.3156/2003. Στο ν. 3205/03 περιγράφονται επίσης και οι περιπτώσεις προϋπηρεσιών που δεν αναγνωρίζονται.
Για προϋπηρεσία (Γ): Άρθρο 15 Ν.3205/2003, η ερμηνευτική εγκύκλιος 2/72757/0022/31-12-2003, Αποφάσεις Πρυτανικού Συμβουλίου υπ’ αρ. 12/19-2-2004 θέμα 2.1, 56/7-9-2005 θέμα 3.11 και 8/26.1.2011 (θέμα 3.24, η εγκύκλιος 2/59134/0022/07/26-9-07 του Υπουργείου Οικονομίας – Οικονομικών, η εγκύκλιος 132270/Δ2/14-10-2008 του ΥΠΕΠΘ, το υπ’ αρ. πρωτ. 5539/21-8-2008 έγγραφο της ΚΔΔΥ του Πανεπιστημίου Αιγαίου.
2. Εναλλακτικές ροές:
α) Προϋπηρεσία που εξετάζεται/αναγνωρίζεται από τις Δ/νσεις Κανονισμού και Εντολής Πληρωμής της Γενικής Διεύθυνσης Συντάξεων του Γενικού Λογιστηρίου του Κράτους αφορά:
(Δ) προϋπηρεσία που έχει παρασχεθεί σε Εκπαιδευτικό Ίδρυμα ή Ερευνητικό Κέντρο που ανήκει στον ιδιωτικό τομέα, 

(Ε) προϋπηρεσία που έχει παρασχεθεί σε Εκπαιδευτικό Ίδρυμα ή Ερευνητικό Κέντρο σε χώρα εκτός Ευρωπαϊκής Ένωσης.

β) Ελλιπή δικαιολογητικά

γ) Μη αναγνωρίσιμη προϋπηρεσία
Σχετική νομοθεσία: 

Για προϋπηρεσία (Δ)+(Ε): Η υπ’ αρ. 15106/33/0092/4-2-2000 ερμηνευτικής εγκυκλίου του ΓΛΚ
	Κανονική Ροή
:

	Βήμα 
	Ενεργών
	Σχόλια

	1. Αίτηση 

(συνοδευόμενη από τα σχετικά δικαιολογητικά) 


	Ενδιαφερόμενος/η
	Για προϋπηρεσία (Α) + (Β)

Από την ημερομηνία ανάληψης καθηκόντων σε θέση διδακτικού εκπαιδευτικού προσωπικού, ο ενδιαφερόμενος μπορεί να καταθέσει στο ΠΤΔΥ αίτηση αναγνώρισης προϋπηρεσίας.

 Η αίτηση θα συνοδεύεται με πιστοποιητικά ή βεβαιώσεις προϋπηρεσίας από τις οποίες θα πρέπει να αποδεικνύονται τα εξής: 

1. Η νομική μορφή του φορέα στον οποίο παρασχέθηκε η προϋπηρεσία.

(Εκπαιδευτικό Ίδρυμα ή Ερευνητικό Κέντρο κλπ. Το βάρος της απόδειξης περί του Δημόσιου χαρακτήρα του φορέα, φέρει το μέλος ΔΕΠ. Αυτό σημαίνει ότι πρέπει να αναγράφεται στο πιστοποιητικό, η νομική φύση του Ιδρύματος ή του Ερευνητικού Κέντρου)
2. Η απόφαση πρόσληψης  ή σύμβαση εργασίας.
3. Το χρονικό διάστημα και η ιδιότητα με την οποία υπηρέτησε ή εργάστηκε.
4. Το είδος της απασχόλησης (ΠΛΗΡΗΣ ή ΜΕΡΙΚΗ).
Σε περίπτωση ΜΕΡΙΚΗΣ απασχόλησης να αναγράφεται με σαφήνεια το ποσοστό απασχόλησης, ώστε να είναι δυνατός ο υπολογισμός του χρόνου που θα αναγνωριστεί.
5. Το έμμισθο ή μη της υπηρεσίας.
Στην περίπτωση ξενόγλωσσου πιστοποιητικού/βεβαίωσης απαιτείται μετάφραση από την αρμόδια υπηρεσία του Υπουργείου Εξωτερικών Ή δικηγόρο Ή πτυχιούχο του Τμήματος Ξένων Γλωσσών Μετάφρασης και Διερμηνείας του Ιονίου Πανεπιστημίου.
Για προϋπηρεσία (Γ) 

Η αίτηση θα συνοδεύεται με πιστοποιητικά ή βεβαιώσεις προϋπηρεσίας από τις οποίες θα πρέπει να αποδεικνύονται τα εξής:
1. Η νομική μορφή του φορέα στον οποίο παρασχέθηκε η προϋπηρεσία.

2. Συμβάσεις μίσθωσης έργου (απ’ όπου θα προκύπτει η απόφαση πρόσληψης και απόλυσης, η σχέση εργασίας, η ιδιότητα με την οποία υπηρέτησε ο ενδιαφερόμενος, το χρονικό διάστημα, το έμμισθο της υπηρεσίας που παρείχε)
3. Βεβαίωση διοικητικού προϊστάμενου του φορέα με τον οποίο συνάφθηκε η σύμβαση έργου όπου θα βεβαιώνεται ότι
          α) η παροχή εργασίας γινόταν στο χώρο του φορέα και με την  άμεση εποπτείας αυτού
          β) η απασχόληση γινόταν κατά το σύνηθες δημοσιοϋπαλληλικό ωράριο (πλήρες ή μειωμένο).
4. Βεβαίωση, η οποία υπογράφεται από κοινού από τον επιστημονικό ή ιδρυματικό υπεύθυνο κάθε έργου και τα αρμόδια όργανα διοίκησης, όπου θα βεβαιώνεται ότι
          α) η παροχή εργασίας γινόταν στο χώρο του φορέα και με την  άμεση εποπτείας αυτού
          β) η απασχόληση γινόταν κατά το σύνηθες δημοσιοϋπαλληλικό ωράριο (πλήρες ή μειωμένο). 

Σε περίπτωση που οι συμβάσεις έργου έχουν συναφθεί με τον Ειδικό Λογαριασμό Έρευνας του Πανεπιστημίου Αιγαίου, η βεβαίωση 4 υπογράφεται, σύμφωνα με το με Α.Π. 5539/21-8-2008 έγγραφο της ΚΔΔΥ, από τον Αντιπρύτανη Ακαδημαϊκών Υποθέσεων και Προσωπικού (αναμένεται διευκρίνιση από ΚΔΥΥ)
5. Βεβαίωση του αρμόδιου ασφαλιστικού φορέα για το συνολικό διάστημα της ασφαλιστικής κάλυψης του ενδιαφερόμενου, από το οποίο θα πρέπει να προκύπτει ότι είχε ασφαλιστική κάλυψη κατά το χρονικό διάστημα των συμβάσεών του.

	2. Παραλαβή και πρωτοκόλληση της αίτησης
	ΠΤΔΥ
	ΗΜΕΡΟΜΗΝΙΑ ΕΝΑΡΞΗΣ ΚΑΤΑΒΟΛΗΣ ΧΡΟΝΟΕΠΙΔΟΜΑΤΟΣ: 
Η ημερομηνία κατά την οποία πρωτοκολλείται η αίτηση. 

(Ενδεχομένως να χρειάζεται να ορίσουμε και ένα εύλογο χρονικό διάστημα π.χ. 15 ημερών μέσα στο οποίο ο ενδιαφερόμενος θα έχει τη δυνατότητα να προσκομίσει κάποια απλά συμπληρωματικά στοιχεία εφόσον του ζητηθούν από το ΠΤΔΥ) 

	2.1. Εξέταση αιτήματος/δικαιολογητικών 
	ΠΤΔΥ
	Για προϋπηρεσία (Α) + (Β) 
Το ΠΤΔΥ ελέγχει τα υποβληθέντα δικαιολογητικά και αναγνωρίζει προϋπηρεσία και υπολογίζει το χρόνο υης προϋπηρεσίας. 
Σε περίπτωση προϋπηρεσίας που παρασχεθεί με μερική απασχόληση, ο υπολογισμός γίνεται βάσει του άρθρου 15 του ν.3205/2003, της ερμηνευτικής εγκυκλίου 2/725757/0022/31-12-2003 και την εγκύκλιο 93953/Δ2/15-9-2006. 
Ο χρόνος υπηρεσίας των υπαλλήλων που παρασχέθηκε σε Ν.Π.Ι.Δ., τα οποία προηγουμένως λειτουργούσαν ως Ν.Π.Δ.Δ. ή αυτοτελείς δημόσιες υπηρεσίες, συνυπολογίζεται για τη μισθολογική τους εξέλιξη αν ακολούθησε ή ακολουθήσει μετάταξη τους στο Δημόσιο ή Ο.Τ.Α, ή άλλα Ν.Π.Δ.Δ., εφόσον συντρέχουν σωρευτικά οι εξής προϋποθέσεις: 

α) υπηρετούσαν στα Ν.Π.Δ.Δ. ή αυτοτελείς δημόσιες υπηρεσίες κατά το χρόνο μετατροπής αυτών σε Ν.Π.Ι.Δ. 

β) η μετάταξή τους στο Δημόσιο ή Ο.Τ.Α. ή άλλα Ν.Π.Δ.Δ., πραγματοποιείται εντός διετίας από τη μετατροπή των προηγούμενων υπηρεσιών τους σε Ν.Π.Ι.Δ.. 

Στην περίπτωση που η μετάταξη πραγματοποιήθηκε ή θα πραγματοποιηθεί μετά τη συμπλήρωση της διετίας, ο χρόνος που θα ληφθεί υπόψη για τη μισθολογική τους εξέλιξη περιορίζεται στα δύο (2) έτη.

Για προϋπηρεσία (Γ) 

Υπολογίζεται για μισθολογική εξέλιξη ο χρόνος παροχής υπηρεσίας με σύμβαση μίσθωσης έργου ή με ανάθεση κατ` αποκοπήν εργασίας, εφόσον οι υπηρεσίες αυτές έχουν χαρακτηρισθεί με διάταξη νόμου ή με δικαστική απόφαση ότι διανύθηκαν με σχέση εργασίας ιδιωτικού δικαίου (εξαρτημένης) ή εφόσον σύμφωνα με τα υπηρεσιακά έγγραφα συντρέχουν σωρευτικά οι εξής προϋποθέσεις: 

α) Απασχόληση κατά το σύνηθες δημοσιοϋπαλληλικό ωράριο. 
β) Παροχή εργασίας στο χώρο της δημόσιας υπηρεσίας και με την άμεση εποπτεία της υπηρεσίας και 
γ) Αμοιβή ανάλογη με των προσλαμβανομένων με σχέση εργασίας ιδιωτικού δικαίου. 
Σύμφωνα με απόφαση του Πρυτανικού Συμβουλίου (8/26.1.2011 (θέμα 3.24) του Παν. Αιγαίου η αμοιβή τους θα πρέπει να ήταν τουλάχιστον 70% της αντίστοιχης αμοιβής υπαλλήλων προσλαμβανομένων με σχέση εργασίας ΙΔΑΧ, κατά το έτος σύναψης της σύμβασης έργου.
Το ΠΤΔΥ θα πρέπει να επικοινωνήσει με το Τμήμα Μισθοδοσίας του Παν. Αιγαίου για τον υπολογισμό του 70% της αμοιβής των νεοπροσλαμβανόμενων υπαλλήλων με σχέση εργασίας ιδιωτικού δικαίου. 

δ) Υπήρχε ασφαλιστική κάλυψη για ολόκληρο το προς αναγνώριση διάστημα.  
Επομένως, όσον αφορά την προϋπηρεσία με σύμβαση έργου (π.χ. ερευνητικά προγράμματα σε Πανεπιστήμια, Τ.Ε.Ι. κ.λ.π.), μπορεί να ληφθεί υπ` όψιν για μισθολογική εξέλιξη με την προϋπόθεση ότι οι βεβαιώσεις που θα προσκομίσουν οι ενδιαφερόμενοι θα έχουν εκδοθεί από τα αρμόδια όργανα διοίκησης και θα πιστοποιούν με σαφήνεια τις προαναφερόμενες προϋποθέσεις που αφορούν την παροχή υπηρεσίας με σύμβαση μίσθωσης έργου ή με ανάθεση κατ` αποκοπήν εργασίας ή έργου. 
Σε περίπτωση που υπάρχουν περισσότερες από μία συμβάσεις έργου με το ίδιο πρόσωπο θα πρέπει να υπολογισθούν αθροιστικά, αφενός ως προς το ωράριο απασχόλησης δηλ. δεν μπορεί να υπερβαίνει το ωράριο των δημοσίων υπαλλήλων και αφετέρου ως προς τις αποδοχές. Διευκρινίζεται δηλ. ότι σε περίπτωση επικαλυπτόμενων χρονικών διαστημάτων, η αναγνώριση του χρόνου αυτού, για την μισθολογική εξέλιξη του υπαλλήλου, θα γίνει μια φορά. 

	2.2. Υπολογισμός προϋπηρεσίας
	ΠΤΔΥ
	

	2.3. Σύνταξη Πράξης χορήγησης χρονοεπιδόματος 
	ΠΤΔΥ
	

	2.4. Αποστολή Πράξης στο Γραφείο Πρυτανείας
	ΠΤΔΥ
	

	2.5. Υπογραφή Πράξης 
	Πρύτανης
	

	2.6. Αποστολή Υπογεγραμμένης Πράξης στο ΠΤΔΥ
	Γραφείο Πρυτανείας
	

	2.7. Κοινοποίηση Πράξης στο Τμήμα Μισθοδοσίας και στον ενδιαφερόμενο/η
	ΠΤΔΥ
	

	Εναλλακτικές ροές
:

	Βήμα 
	Ενεργών
	Σχόλια

	3. Προϋπηρεσία που εξετάζεται/αναγνωρίζεται από τις Δ/νσεις Κανονισμού και Εντολής Πληρωμής της Γενικής Διεύθυνσης Συντάξεων του Γενικού Λογιστηρίου του Κράτους (και δεν εμπίπτει στην αρμοδιότητα των ΠΤΔΥ) 

	Δ/νσεις Κανονισμού και Εντολής Πληρωμής της Γενικής Διεύθυνσης Συντάξεων – ΓΛΚ
(Άρθρο 2 ν.4151/2013)
	Για προϋπηρεσία (Δ) + (Ε)
Για την αναγνώριση της προϋπηρεσίας αποφαίνονται οι Δ/νσεις Κανονισμού και Εντολής Πληρωμής της Γενικής Διεύθυνσης Συντάξεων του Γενικού Λογιστηρίου του Κράτους. Το ΠΤΔΥ διαβιβάζει τα δικαιολογητικά (και συνοδευτικά έγγραφα υπηρεσιακού μητρώου ενδιαφερομένου/ης) στο ΓΛΚ για να αποφανθεί για την αναγνώρισή της.
ΗΜΕΡΟΜΗΝΙΑ ΕΝΑΡΞΗΣ ΚΑΤΑΒΟΛΗΣ ΧΡΟΝΟΕΠΙΔΟΜΑΤΟΣ: Η ημερομηνία κατά την οποία πρωτοκολλήθηκε στο Γενικό Λογιστήριο του Κράτους η αίτηση του ενδιαφερόμενου 
Σημείωση: Η αίτηση μπορεί να υποβληθεί και απευθείας από τον ενδιαφερόμενο στο ΓΛΚ. Στην περίπτωση αυτή επισυνάπτονται εκτός των προβλεπόμενων δικαιολογητικών της εγκυκλίου και πιστοποιητικό υπηρεσιακών μεταβολών (εκδίδεται από το ΠΤΔΥ), καθώς και επικυρωμένα αντίγραφα διδακτορικού και ΔΟΑΤΑΠ.

Εφόσον το ΓΛΚ αποφανθεί θετικά, ο ενδιαφερόμενος υποβάλει στο ΠΤΔΥ αίτηση συνοδευόμενη από τη σχετική απόφαση του ΓΛΚ, με την οποία ζητάει να συνυπολογισθεί η προϋπηρεσία που του αναγνωρίστηκε για μισθολογική εξέλιξη. 

	4. Ελλιπή δικαιολογητικά 
	ΠΤΔΥ
	Στην περίπτωση που τα συνοδευτικά δικαιολογητικά είναι ελλιπή, το αντίστοιχο ΠΤΔΥ ενημερώνει τον ενδιαφερόμενο προκειμένου να προσκομίσει εντός εύλογου και σύντομου χρονικού διαστήματος τα συμπληρωματικά δικαιολογητικά (πχ. επίσημη μετάφραση, νομική μορφή, το ποσοστό της μερικής κλπ.). 

Εφόσον προσκομισθούν τα συμπληρωματικά δικαιολογητικά από τον ενδιαφερόμενο εντός του εύλογου χρονικού διαστήματος η διαδικασία συνεχίζεται σύμφωνα με το βήμα 1.

Στην περίπτωση που δεν προσκομισθούν τα συμπληρωματικά δικαιολογητικά, (εντός του εύλογου χρονικού διαστήματος) τα κατατεθέντα ελλιπή δικαιολογητικά επιστρέφονται στον ενδιαφερόμενο.

Θα ήταν ίσως σκόπιμο να ορίσουμε τη διάρκεια του εύλογου χρονικού διαστήματος μέσα στο οποίο ο ενδιαφερόμενος θα έχει τη δυνατότητα να προσκομίσει τα συμπληρωματικά δικαιολογητικά . 

	5. Μη αναγνωρίσιμη προϋπηρεσία 
Τα δικαιολογητικά δεν εμπίπτουν στις διατάξεις των αναγνωριζόμενων προϋπηρεσιών και η προϋπηρεσία δεν δύναται να αναγνωρισθεί
	ΠΤΔΥ
	Τα δικαιολογητικά επιστρέφονται στον ενδιαφερόμενο/η με την αιτιολογία της μη αναγνωρίσιμης προϋπηρεσίας βάσει της ισχύουσας νομοθεσίας 


� Περιγράφουμε τα βήματα της συνήθης (ομαλής) ροής της διαδικασίας.


� Περιγράφουμε τα βήματα των εναλλακτικών διαδρομών της διαδικασίας.





